**ΠΡΟΣΚΛΗΣΗ ΠΡΟΣ ΥΠΟΒΟΛΗ ΕΓΓΡΑΦΩΝ ΠΡΟΣΦΟΡΩΝ ΓΙΑ ΤΗΝ ΠΡΟΜΗΘΕΙΑ ΕΙΔΩΝ ΡΟΥΧΙΣΜΟΥ (ΜΠΟΥΦΑΝ, FLEECE)**

**Προς: Κάθε Ενδιαφερόμενο**

**Θεσσαλονίκη, 19 Ιανουαρίου 2018**

**Α.Π. 8679/19-01-18**

**Θέμα:** Η ΑΡΣΙΣ – Κοινωνική Οργάνωση Υποστήριξης Νέων που εδρεύει στην Αθήνα, οδός Μαυρομματαίων αρ. 43, εκπροσωπείται νόμιμα και διατηρεί υποκατάστημα στη Θεσσαλονίκη, οδός Λέοντος Σοφού 26 & Εγνατία, προσκαλεί σε υποβολή έγγραφων προσφορών για την προμήθεια Ειδών Ρουχισμού με την με **Α.Π.: 8679/****19-01-18 για τις ανάγκες των φιλοξενουμένων ανηλίκων, στην προστατευόμενη ζώνη (safe zone) που λειτουργεί η Οργάνωση στην Αγία Ελένη Ιωαννίνων**, στο πλαίσιο του Προγράμματος *«Providing urgent protection for the most vulnerable UASC through Safe Zones, Food Provision and Case management»,* το οποίο υλοποιείται από την ΑΡΣΙΣ και χρηματοδοτείται από τη UNICEF.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Α. ΔΙΑΔΙΚΑΣΙΑ ΠΡΟΣΚΛΗΣΗΣ**

Δυνάμει της με αριθ**. 1/8679/19-01-2018** απόφασης των νόμιμων εκπροσώπων της, η Αναθέτουσα Αρχή προσφεύγει στην διαδικασία «Πρόσκλησης προς Υποβολή Προσφοράς» για την **προμήθεια Ειδών Ρουχισμού (Μπουφάν, Fleece Jacket) για τις ανάγκες των φιλοξενουμένων ανηλίκων, στην προστατευόμενη ζώνη (safe zone) που λειτουργεί η Οργάνωση στην Αγία Ελένη Ιωαννίνων**, στο πλαίσιο του Προγράμματος *«Providing urgent protection for the most vulnerable UASC through Safe Zones, Food Provision and Case management»,* το οποίο υλοποιείται από την ΑΡΣΙΣ και χρηματοδοτείται από τη UNICEF.

Με την παρούσα σας καλούμε , όπως μας υποβάλλετε έγγραφη προσφορά για την ανωτέρω **προμήθεια Ειδών Ρουχισμού για το Safe Zone ‘Αγία Ελένη’ των Ιωαννίνων**.

Χρόνος και Τόπος Υλοποίησης της προμήθειας: Τα προς προμήθεια είδη θα πρέπει να παραδοθούν, στο safe zone ‘Αγία Ελένη’ Ιωαννίνων , **το αργότερο μέχρι την 09-02-2018.**

Τρόπος πληρωμής: Η πληρωμή για την προμήθεια θα γίνει με την παράδοση των ειδών από τον Ανάδοχο και την παραλαβή τους από την Αναθέτουσα Αρχή, υπό την προϋπόθεση της έκδοσης των σχετικών παραστατικών από τον Ανάδοχο (πχ. τιμολόγιο) και την υπογραφή κάθε αναγκαίου εγγράφου από τους συμβαλλομένους.

**Β. ΣΤΟΙΧΕΙΑ ΠΡΟΣΦΟΡΑΣ & ΔΙΚΑΙΟΛΟΓΗΤΙΚΑ**

1) Η υποβολή της προσφοράς από τους υποψηφίους αναδόχους θα πρέπει να γίνει έως την  **25-01-2018, ημέρα Τετάρτη και ώρα 17:00** **στο υποκατάστημα της Οργάνωσης οδός Λέοντος Σοφού 26 & Εγνατία, 54625 Θεσσαλονίκη,** με κάθε πρόσφορο μέσο: είτε εγγράφως στο υποκατάστημα της Αναθέτουσας Οργάνωσης στη Θεσσαλονίκη, είτε με αποστολή φαξ στον αριθμό 2310 526150, είτε με αποστολή επιστολής ηλεκτρονικού ταχυδρομείου στην ηλεκτρονική διεύθυνση της υπεύθυνου προμηθειών, Στέλλας Κριτσιάνη, [**stella.arsis@gmail.com**](mailto:stella.arsis@gmail.com) με την ένδειξη προσφορά**.**

**Η προσφορά θα πρέπει οπωσδήποτε να περιλαμβάνει συμπληρωμένους τους κατωτέρω υπό Δ) πίνακα τεχνικών προδιαγραφών και υπό Ε) πίνακα οικονομικής προσφοράς του προσφέροντος.**

Επίσης, η προσφορά θα πρέπει να φέρει τη σφραγίδα (αν πρόκειται για νομικό πρόσωπο) και την υπογραφή του προσφέροντος (ή του νομίμου κατά περίπτωση εκπροσώπου του νομικού προσώπου).

2) Η συμμετοχή για την υποβολή προσφορών σε σχέση με την παρούσα πρόσκληση είναι ανοικτή, επί ίσοις όροις, σε όσους πληρούν τις νομικές και οικονομικές προϋποθέσεις που προβλέπονται στην παρούσα πρόσκληση.

3) Τα προς προμήθεια είδη θα είναι απολύτως καινούργια, αμεταχείριστα, λειτουργικά και συσκευασμένα, θα συνοδεύονται από οδηγίες χρήσης στην ελληνική γλώσσα και θα παραδοθούν με έξοδα και δαπάνες του Αναδόχου στον τόπο υλοποίησης της προμήθειας έτοιμες προς χρήση κατά το χρόνο παράδοσής τους.

4) Η διαδικασία ελέγχου των προσφορών θα πραγματοποιηθεί στην έδρα της Αναθέτουσας Αρχής, στην προαναφερόμενη διεύθυνση, την ως άνω καταληκτική ημερομηνία και ώρα (25 -01-2018 και ώρα 10:00 π.μ.) και κριτήριο για την κατακύρωση της σχετικής προμήθειας είναι η χαμηλότερη καθαρή τιμή του προσφέροντος για το σύνολο της προμήθειας άνευ ΦΠΑ.

Τα προς προμήθεια είδη αποτελούν μία ενιαία ομάδα και η σχετική προσφορά των υποψηφίων αναδόχων πρέπει να καλύπτει το σύνολο των προς προμήθεια ειδών.

**Τα έξοδα μεταφοράς των προς προμήθεια ειδών στον τόπο υλοποίησης- παράδοσης βαρύνουν τον ανάδοχο.**  **Ο προμηθευτής φέρει τον κίνδυνο για την καταστροφή ή φθορά των ειδών μέχρι την παραλαβή τους.**

Η Αναθέτουσα Αρχή διά των αρμοδίων οργάνων της , θα αξιολογήσει τις υποβληθείσες προσφορές και θα αναθέσει την υπηρεσία στον προσφέροντα την χαμηλότερη προσφορά.

Η συνολική τιμή χωρίς ΦΠΑ θα λαμβάνεται υπόψη για τη σύγκριση των προσφορών. Υποβληθείσες προσφορές που υπερβαίνουν την προϋπολογισθείσα δαπάνη θα απορρίπτονται ως απαράδεκτες.

5) Ο προσφέρων τη χαμηλότερη τιμή θα ενημερώνεται άμεσα από την Αναθέτουσα Αρχή με κάθε μέσο (τηλεφωνικά, μέσω φαξ ή email) ώστε να προσκομίσει (μέσω φαξ ή email κατά τα αναφερόμενα στην παράγραφο 1) εντός τριών (3) ημερών τα κάτωθι δικαιολογητικά προς άμεση υπογραφή της συμβάσεως:

**Πριν από την έκδοση της απόφασης ανάθεσης, ο προμηθευτής που κηρύχθηκε ως προσωρινός ανάδοχος οφείλει να προσκομίσει τα κάτωθι δικαιολογητικά προς απόδειξη μη συνδρομής των λόγων αποκλεισμού του άρθρου 73 του Ν.4412/2016**

Για την πλήρωση των απαιτήσεων της παρ.1 του άρθρου 73:

1. **Απόσπασμα ποινικού μητρώου**, ή ελλείψει αυτού, ισοδύναμου εγγράφου που εκδίδεται από αρμόδια δικαστικό ή διοικητικών αρχών του κράτους - μέλους ή της χώρας καταγωγής ή της χώρας όπου είναι εγκατεστημένος ο προμηθευτής. . Σημειώνεται ότι η υποχρέωση προσκόμισης ποινικού μητρώου βαρύνει αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

Για την πλήρωση των απαιτήσεων της παρ.2 του άρθρου 73:

1. **Αποδεικτικό ασφαλιστικής ενημερότητας** από τους αρμόδιους ασφαλιστικούς φορείς και επιπλέον υπεύθυνη δήλωση αναφορικά με τους οργανισμούς κοινωνικής ασφάλισης στους οποίους οφείλει να καταβάλει εισφορές (στην περίπτωση που ο προμηθευτής έχει την εγκατάστασή του ή απασχολεί προσωπικό στην Ελλάδα, η υπεύθυνη δήλωση αφορά τους οργανισμούς κύριας και επικουρικής ασφάλισης).
2. **Αποδεικτικό φορολογικής ενημερότητας** από την αρμόδια φορολογική αρχή.
3. **α) Υπεύθυνη δήλωση** της παρ. 4 του άρθρου 8 του Ν. 1599/1986 (Α'75), όπως εκάστοτε ισχύει, στην οποία ο υποψήφιος Ανάδοχος να δηλώνει ότι μέχρι και την ημέρα υποβολής της προσφοράς του:
4. Δεν έχει καταδικαστεί με αμετάκλητη καταδικαστική απόφαση για συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (EE L 351 της 29.1.1998, σελ. 1), δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (EE C 195 της 25.6.1997, σελ. 1) και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2), απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48), τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,
5. Νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α` 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α` 215).
6. για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά: αα) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού Συμβουλίου.».

iv.Δεν τελεί υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό, συνδιαλλαγή, προ-πτωχευτική διαδικασία εξυγίανσης ή άλλη ανάλογη κατάσταση (σε περίπτωση αλλοδαπών νομικών προσώπων) και επίσης ότι δεν έχει κινηθεί εναντίον του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό, συνδιαλλαγή, προ- πτωχευτική διαδικασία, εξυγίανση ή άλλη ανάλογη διαδικασία (σε περίπτωση αλλοδαπών νομικών προσώπων). Δεν τελεί υπό κοινή εκκαθάριση του Κ.Ν. 2190/1920, όπως εκάστοτε ισχύει ή ειδική εκκαθάριση του ν 1892/1990, όπως ισχύει ή άλλη ανάλογη κατάσταση (μόνο για αλλοδαπά νομικά πρόσωπα) και επίσης, ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων ή υπό άλλη ανάλογη κατάσταση (μόνο για αλλοδαπά νομικά πρόσωπα).

V. Είναι εγγεγραμμένος στο οικείο Επιμελητήριο/επαγγελματικό μητρώο ή στα μητρώα του οικείου Επιμελητηρίου ή σε ισοδύναμες επαγγελματικές οργανώσεις ή ότι έχει προβεί σε έναρξη επιτηδεύματος (για τα φυσικά πρόσωπα) και διαθέτει συναφή επαγγελματική δραστηριότητα. Τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένα στα Μητρώα του οικείου επιμελητηρίου ή σε ισοδύναμες επαγγελματικές οργανώσεις της χώρας εγκατάστασής τους και το ειδικό τους επάγγελμα.

vi. Δεν έχει διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική του ιδιότητα.

vii.Δεν έχει αποκλεισθεί από διαγωνισμούς του Δημοσίου, δεν έχει κηρυχθεί έκπτωτος και είναι συνεπής στην εκπλήρωση των συμβατικών του υποχρεώσεων, όσο και των υποχρεώσεών του προς τις Υπηρεσίες του Δημοσίου Τομέα.

viii.Δεν έχει κριθεί ποτέ από αρμόδιο όργανο ένοχος ψευδών δηλώσεων, κατά την παροχή πληροφοριών που του ζητήθηκε από τις Αναθέτουσες Αρχές σχετικά με την ανταπόκρισή του σε κριτήρια ποιοτικής επιλογής του και δεν έχει καταδικαστεί με αμετάκλητη απόφαση για κάποιο από τα αδικήματα αγορανομικού κώδικα σχετικό με την άσκηση της επαγγελματικής δραστηριότητας.

1. Δεν τελεί υπό κατάσταση σύγκρουσης συμφερόντων
2. Έλαβε σαφή γνώση του εύρους, , του αντικειμένου του έργου τόσο ποσοτικά όσο και ποιοτικά , και συνέταξε την προσφορά σύμφωνα με τους όρους της παρούσας πρόσκλησης, των οποίων έλαβε γνώση και τους οποίους αποδέχεται ανεπιφύλακτα και ότι τα στοιχεία που αναφέρονται στην προσφορά του είναι ακριβή.
3. Παραιτείται από κάθε δικαίωμα αποζημίωσής του που θα απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής ή ακύρωσης του διαγωνισμού ή της υπαναχώρησής της.
4. Θα διατηρήσει εμπιστευτικά και θα χρησιμοποιήσει μόνο για τους σκοπούς της πρόσκλησης τα στοιχεία που τυχόν θα τεθούν υπόψη του σύμφωνα με τα οριζόμενα στην παρούσα.
5. Τα προσφερόμενα είδη συμμορφώνονται προς όλες τις υποχρεώσεις που επιβάλλονται στους κατασκευαστές για τα συγκεκριμένα προϊόντα, βάσει των κοινοτικών και εθνικών διατάξεων.

**Σε περίπτωση νομικών προσώπων, την υπεύθυνη δήλωση υπογράφει ο κατά περίπτωση νόμιμος εκπρόσωπός τους (δηλαδή όποιος έχει κατά περίπτωση δικαίωμα και εξουσία δέσμευσης της εταιρείας, σύμφωνα με το ισχύον πιστοποιητικό εκπροσώπησης της εταιρείας).**

**β) Αντίγραφο τελευταίου υποβληθέντος εντύπου Ε3 ή τελευταίου δημοσιευμένου ισολογισμού** (αν πρόκειται για νομικά πρόσωπα που υποχρεούνται στη σύνταξη ισολογισμού

**γ) Πιστοποιητικό περί μη πτωχεύσεως** εκδόσεως **μέχρι 6 μηνών** πριν την ημερομηνία κατάθεσής του στην Αναθέτουσα Αρχή από το **αρμόδιο Πρωτοδικείο.**

Σε περίπτωση Νομικών προσώπων, τα νομικά πρόσωπα θα υποβάλλουν και τα **δικαιολογητικά σύστασής** **τους** και συγκεκριμένα:

α. Εάν ο προσφέρων είναι Α.Ε. και Ε.Π.Ε.:

ι) Αντίγραφο κωδικοποιημένου καταστατικού (ή τελευταίου τροποποιημένου καταστατικού εν ισχύ με το σχετικό ΦΕΚ) ή πιστοποιητικό ΓΕΜΗ, εκδόσεως το **πολύ 3 μηνών** πριν την ημερομηνία κατάθεσής του στην Αναθέτουσα Αρχή, από το οποίο προκύπτει το ιστορικό της εταιρείας.

ιι) πιστοποιητικό ισχύουσας εκπροσώπησης (δημοσιευμένο στο ΓΕΜΗ) από το αρμόδιο τμήμα Γ.Ε.ΜΗ

β. Εάν ο προσφέρων είναι Ο.Ε, Ε.Ε.: Αντίγραφο του ισχύοντος καταστατικού, από το οποίο να αποδεικνύεται και η εκπροσώπηση της εταιρείας και πιστοποιητικό περί μη λύσεως καθώς και ότι δεν εκκρεμούν αντίστοιχες αιτήσεις πτώχευσης από το ΓΕΜΗ , εκδόσεως το πολύ 3 μηνών πριν την ημερομηνία κατάθεσής του στην Αναθέτουσα Αρχή.

5) Η σύμβαση που θα υπογραφεί θα περιέχει ως όρους της, τα στοιχεία της παρούσης πρόσκλησης.

6) Η Αναθέτουσα Αρχή διατηρεί το δικαίωμα να απορρίψει κάποια προσφορά πριν την ανάθεση της σύμβασης για τους λόγους που αναφέρονται στην παρούσα και δικαιούται να ακυρώσει τη διαδικασία και να απορρίψει όλες τις προσφορές οποτεδήποτε για οιοδήποτε λόγο.

7) Η προσφορά του προσφέροντος / αναδόχου θα παραμείνει σταθερή καθ’ όλη τη διάρκεια ισχύος της σύμβασης και της τυχόν παράτασης της.

8) Τα προς προμήθεια είδη πρέπει τουλάχιστον να ανταποκρίνονται στις κατωτέρω υπό (Δ) τεχνικές προδιαγραφές.

9) Η αποστολή προσφοράς από τον προσφέροντα έχει την έννοια ότι ο προσφέρων αποδέχεται τις αρχές λειτουργίας της Αναθέτουσας Αρχής, την πολιτική προμηθειών της και τον Κώδικα Δεοντολογίας Προμηθευτών που στρέφεται κατά της παιδικής εργασίας, σέβεται και προασπίζει τα δικαιώματα του παιδιού και τα εργασιακά δικαιώματα.

**Γ) ΠΡΟΥΠΟΛΟΓΙΣΜΟΣ**

Ο προϋπολογισμός της παρεχόμενης προμήθειας ανέρχεται σε **ποσό** **Τρεις χιλιάδες εκατό τέσσερα Ευρώ και ογδόντα τέσσερα λεπτά (3.104,84€)** **άνευ ΦΠΑ και ποσό Τρεις χιλιάδες οκτακόσια πενήντα Ευρώ (3.850,00€) συμπεριλαμβανομένου του ΦΠΑ**. Σημειώνεται ότι η σύγκριση των προσφερόμενων τιμών θα γίνεται επί της συνολικής καθαρής αξίας (άνευ ΦΠΑ), για τη συνολική προκηρυσσόμενη προμήθεια.

**Δ) ΠΙΝΑΚΑΣ ΤΕΧΝΙΚΩΝ ΠΡΟΔΙΑΓΡΑΦΩΝ**

|  |  |  |  |  |  |
| --- | --- | --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΜΟΝΑΔΑ** | **ΠΟΣΟΤΗΤΑ** | **ΑΠΑΙΤΗΣΗ** | **ΑΠΑΝΤΗΣΗ ΝΑΙ/ΌΧΙ** | **ΠΑΡΑΠΟΜΠΗ** |
| **ΜΠΟΥΦΑΝ ΧΕΙΜΩΝΙΑΤΙΚΟ**   * Απαραίτητα με θερμομονωτική εσωτερική επένδυση από βαμβάκι ή υαλοβάμβακα ή γούνα και αδιαβροχοποιημένο αντιανεμικό εξωτερικό ύφασμα. * Ελαστικά τελειώματα σε μανίκια για να αποκλείουν το κρύο * Πρακτικές τσέπες στο εσωτερικό και το εξωτερικό * Με φερμουάρ και Κουκούλα * Μοντέρνα γραμμή και στυλ * Μεγέθη: Small, Medium, Large * Σχέδια: Τουλάχιστον 4 * Χρώματα: Τουλάχιστον 3 * Τύπος: Ανδρικά | **ΤΜΧ** | **70** | **ΝΑΙ** |  |  |
| **ΖΑΚΕΤΑ FLEECE**   * Μακρύ μανίκι * 100% Πολυεστέρας * Με κουκούλα ή χωρίς, Με φερμουάρ * Ψηλός Λαιμός * Πλαϊνές τσέπες * Βάρος από 200 έως 300 γραμμάρια * Σχέδια τουλάχιστον 2 * Χρώματα τουλάχιστον 5 * Μεγέθη : Small, Medium, Large * Τύπος: Ανδρικά | **ΤΜΧ** | **70** | **ΝΑΙ** |  |  |

**ΣΦΡΑΓΙΔΑ ΚΑΙ ΥΠΟΓΡΑΦΗ ΠΡΟΣΦΕΡΟΝΤΟΣ**

**Ε) ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **ΠΕΡΙΓΡΑΦΗ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ ΣΕ € ΑΝΕΥ ΦΠΑ** | **ΤΙΜΗ ΜΟΝΑΔΑΣ ΣΕ € ΜΕ ΦΠΑ** | **ΤΙΜΗ ΥΠΟΣΥΝΟΛΟΥ ΣΕ € ΑΝΕΥ ΦΠΑ** | **ΤΙΜΗ ΥΠΟΣΥΝΟΛΟΥ ΣΕ €**  **ΜΕ ΦΠΑ** |
| **ΜΠΟΥΦΑΝ ΧΕΙΜΩΝΙΑΤΙΚΟ** | **70** |  |  |  |  |
| **ΖΑΚΕΤΑ FLEECE** | **70** |  |  |  |  |
| **ΣΥΝΟΛΙΚΗ ΤΙΜΗ ΑΝΕΥ ΦΠΑ ΑΡΙΘΜΗΤΙΚΑ ΚΑΙ ΟΛΟΓΡΑΦΩΣ** |  | | | | |
| **ΣΥΝΟΛΙΚΗ ΤΙΜΗ ΜΕ ΦΠΑ ΑΡΙΘΜΗΤΙΚΑ ΚΑΙ ΟΛΟΓΡΑΦΩΣ** |  | | | | |

**ΣΦΡΑΓΙΔΑ ΚΑΙ ΥΠΟΓΡΑΦΗ ΠΡΟΣΦΕΡΟΝΤΟΣ**

**ΟΙ ΝΟΜΙΜΟΙ ΕΚΠΡΟΣΩΠΟΙ**

**Αικατερίνη Πούτου Νικόλαος Γαβαλάς**